
Odlike dana Arefata 

Uzviseni Allah odlikovao je jedna mjesta nad drugim mjestima kao i jedna 
vremena nad drugim vremenima. Stoga se nagrada za cinjenje dobrih djela razlikuje 
shodno vremenu u kome su pocinjena doticna djela. Ibn Abbas prenosi da je Poslanik, 
sallallahu alejhi ve sellem, rekao: "Nema vremenskog perioda u kome su dobra djela 
draza Allahu od ovih deset dana" (tj. prvih deset dana mjeseca zul-hidzdzeta od kojih 
je i dan Arefata). Ashabi rekose: "Zar ni dzihad na Allahovom putu?!" "Ni dzihad, 
osim covjeka koji zrtvuje svoj imetak i zivot na Allahovom putu." (Buharija) 

U komentaru rijeci Uzvisenog Allaha: "Tako mi zore i deset noci", komentatori 
Kur'ana navode da se ovaj ajet odnosi na prvih deset dana zul-hidzdzeta. Imam Ebu 
Musa el-Medini u djelu "Et-Tergib" spominje konsenzus mufessira po ovom pitanju, 
osim (iznimne) verzije koja se prenosi od Ibn Abbasa da se radi o zadnjih deset noci 
ramazana. (Vidjeti: "Fedailu jevmi Arefe" od Ibn Nasiriddina ed-Dimeskija, str. 21.) 

Imam Ahmed biljezi predaju od Poslanika, sallallahu alejhi ve sellem, koja 
potvrduje stav mufessira, ali je njen lanac prenosilaca nistavan. (Vidjeti: "Es- 
Silsiletud-daife", 7/162.) Enes b. Malik kaze da se o ovih deset dana govorilo: "Svaki 
dan vrijedi kao hiljadu dana, a dan Arefata kao deset hiljada dana." (Bejheki u 
"Suabul-imanu", 3/358/3766.) 



Abdullah b. Amr prenosi da je Poslanik, sallallahu alejhi ve sellem, rekao: 
"Najbolja dova je dova na dan Arefata." (Tirmizi i Ahmed, sa dobrim lancem 
prenosilaca.) Ibn Abdill-Berr kaze: "Citirani hadis ukazuje na odliku dove na Arefatu, 
sto neminovno ukazuje na odliku Arefata nad drugim danima." (Vidjeti: M Et-Temhid", 
6/21.) Aisa, r.a., prenosi da je Allahov Poslanik, sallallahu alejhi ve sellem, rekao: 
"Nikada veci broj ljudi ne bude osloboden vatre dzehennemske kao na dan Arefata. 
Uzviseni Allah se ponosi hadzijama pred Svojim melekima, govoreci: 'Sta zele ovi 
ljudi.'" (Muslim) 



Ebu Hurejre prenosi da je Poslanik, sallallahu alejhi ve sellem, rekao: "Allah se 



ponosi onima koji borave na Arefatu pred stanovnicima nebesa, i kaze im: 'Pogledajte 
ove Moje robove, dosli su rascupani i upraseni iz raznih predjela, vas uzimam za 
svjedoke da sam im oprostio grijehe, iako bili obilni kao kapljice kise.'" (Ibn Hibban, 
sa dobrim lancem prenosilaca.) Post na dan Arefata ima posebnu odliku (osim 
hadzija, oni ne poste taj dan). 

Ebu Katade prenosi da je Vjerovjesnik, sallallahu alejhi ve sellem, rekao: "Post na dan 
Arefata iskupljuje od grijeha proslu i narednu godinu, a post dana Asure iskupljuje od 
grijeha proslu godinu." (Muslim) Kada je Poslanik, sallallahu alejhi ve sellem, na 
Oprosnom hadzdzu obavijestio ashabe o Allahovom oprostu, upitali su: "Allahov 
Poslanice, da li oprost vrijedi iskljucivo za nas?" "Za vas i za sve one koji dodu nakon 
vas do Sudnjeg dana", rece Poslanik, sallallahu alejhi ve sellem. (Ibn Mubarek, 
Sem'ani u "Edebul-imla", str. 97, i Ibn Abdil-Berr u "Et-Temhidu", 1/128-129, sa 
dobrim lancem prenosilaca. Vidjeti: "Sahihut-tergib", 2/33.) 



U jednom hadisu Poslanik, sallallahu alejhi ve sellem, kaze: "Na dan Arefata 
Uzviseni Allah se spusti na dunjalucko nebo i ponosi se Svojim robovima pred 
melekima i kaze: 'Pogledajte Moje robove, dosli su izlozeni suncu, upraseni, 
rascupani, iz raznih predjela. Vas uzimam za svjedoke da sam im oprostio...'" (Ibn 
Mende, Begavi u "Serhus-sunne", 7/159/1931 i Ebu Jala, 2/299/2086, sa slabim 
lancem prenosilaca. Vidjeti: "Es-Silsiletud-daife", 2/125.) 

Ibn Omer prenosi poduzi hadis u kome stoji da je Poslanik, sallallahu alejhi ve sellem, 
rekao: "...a na dan Arefata Uzviseni Allah se spusti na dunjalucko nebo." (Ibn Hibban, 
sa dobrim lancem prenosilaca. Vidjeti: "Sahihut-tergib", 2/34-36/1155.) Prenosi se 
od Ummu Seleme da se Allah spusta na dunjalucko nebo na dan Arefata. (Darekutni u 
"Kitabun-nuzul", str. 48/95-96, Lalekai u "Serhul-usul", 2/499/768, sa slabim 
lancem prenosilaca.) 



Islamski ucenjaci se razilaze da li je bolji dan Kurbanskog bajrama ili dan Arefata, 
iako vjerodostojni sunnet ukazuje da je bolji dan Kurbanskog bajrama. (Vidjeti: 
"Medzmu'l-fetava", 25/155.) A Allah najbolje zna! 



